1. ΒΑΣΙΛΙΚΟΝ ΔΙΑΤΑΓΜΑ της 22/24 Σεπτ. 1922 Περί χορηγίας διετούς εκπαιδευτικής οδείος εις τους πτυχιούχους διδασκαλείων λειτουργούς της δημοτικής εκπαιδεύσεως βουλομένους να παρακολουθήσωσιν εν τω ημετέρω πανεπιστημίω διετή κύκλον παιδαγωγικών και άλλων μαθημάτων. Έχοντες υπ’ όψει το εδάφ. 1 και 2 του άρθρ. 2 του Νόμ. 2857 και το άρθρ. 15 του Νόμ. 2145, απεφασίσαμεν και διατάσσομεν: Άρθρ.1.-Δύναται κατ’ έτος να χορηγήται υπό του Υπουργού των Εκκλησιαστικών και της Δημοσίας Εκπαιδεύσεως διετής εκπαιδευτική άδεια, μετά ή άνευ αποδοχών, εις πτυχιούχους διδασκαλείων λειτουργούς της δημοτικής εκπαιδεύσεως, όπως παρακολουθώσιν εν τω ημετέρω πανεπιστημίω διετή κύκλον παιδαγωγικών και άλλων μαθημάτων. Εκ των λαμβανόντων κατ’ έτος εκπαιδευτικήν άδεια μετ’ αποδοχών και άνευ αποδοχών λειτουργών της δημοτικής εκπαιδεύσεως μόνον μέχρι του 1/3 εξ εκατέρας των τάξεων τούτων δύνονται να είναι διδασκάλισσαι.  Οι εν τοιούτη εκπαιδευτική αδεία διατελούντες υποχρεούνται να υποβάλλωσιν εις το Υπουργείον κατά το τέλος εκάστου πανεπιστημιακού εξαμήνου δια του διευθύνοντος τον κύκλον των πανεπιστημιακών αυτών σπουδών επισήμους αποδείξεις των μαθημάτων, το οποίο διήκουσαν, και επισήμως κεκυρωμένα πιστοποιητικά των οικείων καθηγητών περί συμμετοχής αυτών εις τα σχετικά φροντιστήρια και εργαστήρια και εις τας σχετικάς ασκήσεις. Ο δε διευθυντής των σπουδών μετά των αποδείξεων και πιστοποιητικών τούτων υποβάλλει εις το Υπουργείον και έκθεσιν περί της εν γένει διαγωγής των επ’ εκπαιδευτική αδεία σπουδαζόντων. Οι μη υποβάλλοντες τας ανωτέρω αποδείξεις και πιστοποιητικό, ως και οι κατά την έκθεσιν του διευθυντού εκτρεπόμενοι του σκοπού της αποστολής των ή ανάρμοστον προς το αξίωμα των διαγωγήν επιδειξόμενοι και οι διακόπτοντες την άδειαν αυτών δια λόγον μη κρινόμενον υπό του εκπαιδευτικού συμβουλίου ως αποχρώντα, απολύονται της υπηρεσίας κατ’ απόφασιν αυτού, μετ’ έγγραφον, εντός τακτικής προθεσμίας, απολογίαν. Η απόλυσις λογίζεται αφ’ ής ημέρας οι απολυόμενοι έλαβον την άδειαν αυτών, οι δε εξ αυτών διατελέσαντες εν εκπαιδευτική αδεία μετ’ αποδοχών υποχρεούνται να επιστρέψωσιν εις το δημόσιον ταμείον τα εις μισθούς δια τας σπουδάς ουτών καταβληθέντα ποσό, εισπραττόμενα παρ’ ουτών καθ’ όν τρόπον και τα λοιπά δημόσια έσοδα. Οι ούτω απολυόμενοι μόνον μετά πάροδον τριών μηνών από της εις την Εφημερίδα της Κυβερνήσεως δημοσιεύσεως της απολύσεως των δύνονται να αναδιορισθώσι. Άρθρ.2.-Διετείς εκπαιδευτικοί άδειοι άνευ αποδοχών προς τον εν τω προηγουμένω άρθρω αναφερόμενον σκοπόν δύνανται να χορηγώνται κατ’ έτος υπό του υπουργείου, τη προτάσει του εκπαιδευτικού συμβουλίου, εις 30 κατ’ ανώτατον όρον πτυχιούχους διδασκαλείων λειτουργούς της δημοτικής εκπαιδεύσεως, προτιμωμένων των εχόντων ανώτερον βαθμόν πτυχίου, μεταξύ δε ισοβάθμων των εχόντων μικροτέραν ηλικίαν των εχόντων προτεραιότητα αιτήσεως. Οι επιθυμούντες να τύχωσιν εκπαιδευτικής αδείας άνευ αποδοχών οφείλουσι να υποβάλωσιν εις το υπουργείον αίτησιν μέχρι τέλους Απριλίου. Μετά της αιτήσεώς των δέον να υποβάλωσι και επίσημον αντίγραφον του πτυχίου των, και προσέτι οι μεν δημοδιδάσκαλοι πιστοποιητικόν της οικείας δημοτικης ή κοινοτικής αρχής, εμφαίνον ότι είναι εγγεγραμμένοι εν τω μητρώω των αρρένων υπό τινα αύξοντα αριθμόν και ποίον έτος γεννήσεως, και πιστοποιητικόν της αρμοδίας στρατιωτικής αρχής ότι εξεπλήρωσαν την στρατιωτικήν των υποχρέωσιν, οι δε διδασκάλισσαι πιστοποιητικόν της αρμόδιας δημοτικής ή κοινοτικής αρχής, εμφαίνον το έτος της γεννήσεώς των. Αι αιτήσεις αύται μετά των συνυποβαλλομένων πιστοποιητικών παραπέμπονται άμα τη υποβολή των εις το οικείον τμήμα του εκπαιδευτικού συμβουλίου, το οποίον αποφαίνεται επ’ αυτών δια πράξεως του, υποβαλλομένης εις το υπουργείον μέχρι τέλους Μαΐου. Το δε υπουργείον, αν εγκρίνη τας προτάσεις του εκπαιδευτικού συμβουλίου, χορηγεί συμφώνως προς ταύτας τας αιτουμένας αδείας, τας οποίας κοινοποιεί μέχρι τέλους Ιουλίου. Σελ. 265 Μετεκπαίδευση δημοδιδασκάλων 32.Γ.η.1 Αι άνευ αποδοχών άδειαι λογίζονται αρχόμεναι από της πρώτης του αμέσως μετά την χορήγησιν αυτών μηνός Σεπτεμβρίου. Οι ένεκα οιουδήποτε λόγου αδυνατούντες να κάμωσι χρήσιν της χορηγηθείσεις αυτοίς αδείας οφείλουσι να αναφέρωσι τούτο εις το υπουργείον μέχρι της 20 Αυγούστου. Κατά την πρώτην χορήγησιν διετών εκπαιδευτικών αδειών άνευ αποδοχών, οι μεν αιτήσεις των επιθυμούντων να τύχωσιν αυτών δέον να υποβληθώσιν εντός δέκα πέντε ημερών από της δημοσιεύσεως του παρόντος Δ/τος, αι δε σχετικαί προτάσεις του εκπαιδευτικού συμβουλίου εντός πέντε ημερών από της λήξεως της προς υποβολήν των αιτήσεων προθεσμίας. Ο χρόνος της ενάρξεως των κατά την παρούσα διάταξιν χορηγηθησομένων εκπαιδευτικών αδειών ορίζεται υπό του υπουργείου. Άρθρ.3.-Διετείς εκπαιδευτικαί άδειαι μετά πλήρων αποδοχών προς τον εν τω πρώτω άρθρω του παρόντος Δ/τος αναφερόμενον σκοπόν δύνανται να χορηγώνται κατ’ έτος υπό του υπουργού των Εκκλησιαστικών κλπ. εις 70 κατ’ ανώτατον όριον πτυχιούχους διδασκαλείου λειτουργούς της δημοτικής εκπαιδεύσεως, οίτινες πρέπει να έχωσι μεν τριετή τουλάχιστον ευδόκιμον υπηρεσίαν, σωματικήν υγείαν και ηλικίαν ουχί ανωτέραν των 30 ετών, δια δε την πρώτην τριετίαν από της εφαρμογής του παρόντος Δ/τος και ανωτέραν των 30 ετών, να επιτύχωσι δε εν διαγωνισμώ, όστις διενεργείται ως έπεται. Το υπουργείον δύναται να προκηρύσση τον διαγωνισμόν δια της Εφημερίδος της Κυβερνήσεως μέχρι τέλους Δεκεμβρίου εκάστου έτους, ορίζον συγχρόνως και τον αριθμόν των θέσεων δι’ ας θα ενεργηθή ούτος. «Ο διαγωνισμός ενεργείται εντός της προσεχούς διακαινησίμου εβομάδος ενώπιον τριμελούς επιτροπής, αποτελουμένης εκ μελών του εκπαιδευτικού διοικητικού συμβουλίου της στοιχειώδους εκπαιδεύσεως, οριζομένων υπό του ιδίου. Χρέη γραμματέως της επιτροπής εκτελεί εις των υπαλλήλων του υπουργείου, οριζόμενος υπό του υπουργού». «Οι επιθυμούντες να μετάσχωσι του προκυρυχθέντος διαγωνισμού οφείλουσι να υποβάλωσιν εις το υπουργείον μέχρι τέλους Φεβρουαρίου αίτησιν μετά των ακολούθων δικαιολογητικών: α)των εν εδαφ. 2 του άρθρ. 2 του παρόντος Δ/τος αναφερομένων πιστοποιητικών δια τους αιτουμένους άδειαν άνευ αποδοχών, β)πιστοποιητικού του οικείου επιθεωρητού των δημοτικών σχολείων ότι έχουσι πραγματικήν εν δημοσίω σχολείω τριετή ευδόκιμον υπηρε Σελ. 266 σίαν, γ)πιστοποιητικού του υγειονομικού επιθεωρητού ή της υγειονομικής υπηρεσίας του υπουργείου, εμφαίνοντος ότι έχουσι σωματικήν υγείαν, και δ)γραμμάτιον παρακαταθήκης εις το ταμείον παρακαταθηκών και δανείων δραχμών 100 δι’ εξέταστρα. Τα εξέταστρα ταύτα διανέμονται υπό του προέδρου της επιτροπής μεταξύ των μελών ταύτης και του γραμματέως κατ’ ίσα μέρη». Αι εντός « » παραγράφοι ετροποποιήθησαν ως άνω δια του Π.Δ. 9/13 Μαΐου 1932. Το υπουργείον, μετά τον έλεγχον των αιτήσεων, καλεί ονομαστικώς τους εκ των αιτουμένων έχοντας τα εν τω πρώτω εδάφιω του παρόντος άρθρου αναφερόμενα προσόντα 15 τουλάχιστον ημέρας προ της ενάρξεως του διαγωνισμού, όπως μετάσχωσι αυτού. Ο διαγωνισμός, γραπτώς μόνον γενόμενος, συνίσταται: 1)εις έκθεσιν ιδεών ή μετάφρασιν τεμαχίου αρχαίου πεζού έλληνος συγγραφέως εις την νέαν ελληνικήν, 2)εις την διαπραγμάτευσιν θέματος εκ της παιδαγωγικής ψυχολογίας και ετέρου θέματος εκ της γενικής ή ειδικής διδακτικής, και 3)εις την ανάπτυξιν θέματος φυσιογνωστικού τινός μαθήματος, λαμβανομένου εκ της εις τα δημοτικά σχολεία διδασκομένης ύλης. Πάντα τα θέματα ταύτα ορίζονται δια κληρώσεως εκ τριών τοιούτων εκλεγομένων υπό της εξεταστικής επιτροπής ολίγον προς της ενάρξεως του διαγωνισμού εν εκάστω μαθήματι. Παρέχεται δε εις τους διαγωνιζομένους δίωρος προθεσμία προς διαπραγμάτευσιν εκάστου των θεμάτων. Τα μέλη της εξεταστικής επιτροπής, συνερχόμενα εις συνεδρίαν εντός 5 ημερών από του πέρατος του διαγωνισμού και λαμβάνοντα υπ’ όψει την επιτυχίαν εκάστου των διαγωνισθέντων, αποφαίνονται κατά πλειονοψηφίαν τίνες τούτων πρέπει να τύχωσι της αιτουμένης αδείας. Η απόφασις της εξεταστικής επιτροπής, υποβαλλομένη εις το υπουργείον, ανακοινούται υπ’ αυτού εις τους επιτυχόντας, οίτινες καλούνται να λάβωσι τας αδείας των μέχρι τέλους του προσεχούς Ιουλίου. Αι μετ’ αποδοχών άδειαι λογίζονται αρχόμεναι από της πρώτης του αμέσως μετά την χορήγησιν αυτών μηνός Σεπτεμβρίου. Οι ένεκα οιουδήποτε λόγου αδυνατούντες να κάμωσι χρήσιν της χορηγηθείσης αυτοίς αδείας οφείλουσι να αναφέρωσι τούτο εις το υπουργείον μέχρις 20 Αυγούστου. Οι μηνιαίοι μισθοί των τυχόντων τοιαύτης αδείας καταβάλλονται εις αυτούς εντολή του υπουργού των Εκκλησιαστικών εκ του Β΄ ταμείου πληρωμών Αττικής. 32.Γ.η.1 Μετεκπαίδευση δημοδιδασκάλων Δια την πρώτην χορήγησιν διετών εκπαιδευτικών αδειών μετά πλήρων αποδοχών δύναται να προκηρυχθή διαγωνισμός εντός πέντε ημερών από της δημοσιεύσεως του παρόντος Δ/τος. Εν τη περιπτώσει ταύτη αι μεν αιτήσεις των επιθυμούντων να μετάσχωσι του διαγωνισμού υποβάλλονται εντός 15 ημερών από της προκηρύξεως του διαγωνισμού, ο διαγωνισμός διενεργείται εντός 5 ημερών από της λήξεως της προς υποβολήν των αιτήσεων προθεσμίας, ο δε χρόνος της ενάρξεως των κατά την παρούσαν διάταξιν χορηγηθησομένων εκπαιδευτικών αδειών ορίζεται υπό του υπουργού. «Εις περίπτωσιν καθ’ ήν δια του προκηρυχθέντος κατά το προηγούμενον εδάφιον διαγωνισμού ή δια των εκδοθησομένων αποτελεσμάτων των επιτυχόντων δεν εξαντλείται το ανώτατον όριον των χορηγητέων διετών μετά πλήρων αποδοχών εκπαιδευτικών αδειών, δύναται ο υπουργός των Εκκλησιαστικών και της Δημοσίας Εκπαιδεύσεως να προκηρύξη και νέον διαγωνισμόν μέχρι της 25 Νοεμβρίου ε.ε. προς συμπλήρωσιν του υπό του εδαφίου 1 του παρόντος άρθρου προβλεπομένου αριθμού. Αι αιτήσεις των επιθυμούντων να μετάσχωσι του διαγωνισμού τούτου υποβάλλονται εντός 15 ημερών από της προκηρύξεως αυτού, διενεργείται δ’ ούτος εντός 5 ημερών από της λήξεως της προς υποβολήν των αιτήσεων προθεσμίας. Ο χρόνος της ενάρξεως των κατά την παρούσαν διάταξιν χορηγηθησομένων εκπαιδευτικών αδειών ορίζεται υπό του υπουργού». Η εντός « » παράγραφος προστετέθη δια του Β.Δ. 19 Οκτ./1 Νοεμ. 1922. 